علی ابن ابی طالب

علی ابن ابی طالب یا حضرت علی علیہ السلام (پیدٲیِش: 15 سَتَمبَر 601ء— وفات: 28 جَنؤری 661ء) چھےٚ پیغمبر اِسلام حضرت محمد مصطفی صلی اللہ علیہ وآلہ وسلم سٕنٛدؠ پِتٔرؠ بٲت تہ زامتُر۔ عثمان بن عفان سُنٛد پتہٕ چھِ تمن ژوٗریِم خلیفہ راشد ماننہ یوان۔ تمو کر ظاہریی حکومتھ 656ء پؠٹھہ 661ء تام۔ لیکن شیعہ مُسلمان چھِ تمن گوڈنک بلا فصل خلیفہ، امام تہٕ وصی رسول اللہ سمجان۔ باہن امامن مَنٛز چھِ تمن گوڈہیک درجہٕ۔ ولادت حضرت علی علیہ السلام چھ زامتی خانہ کعبس مَنٛز 13 رجب المرجب 30 عام الفیل مطابق 15 سَتَمبَر 601 عیسویس مَنٛز۔ لقب تمن چھےٚ واریاہ لقب تہ اسم۔ امیرالمومنین، مولائے کاینات، ید اللہ، اسد اللہ، وجہ اللہ، شیر خدا، امام المتقین بیتر۔ صدیق اکبر تہ فاروق اعظم تی چھ امنی ہُنٛد لقب۔ کنیت تمن چھےٚ واریاہ کنیتہ مثالے ابو الحسن، ابو تراب۔ وننہ چھ یوان تمن اوس ابو تراب ناو خوش گژھان۔ یم چھ اہل بتینؑ مَنٛز شٲمِل۔ اولاد یمن اسی ٢٧ اولاد۔ حضرت سیدہ فاطمہ زہرا سلام اللہ علیہس نشہ زاے تمن ترے نیچوی۔ حضرت امام حسنؑ، حضرت امام حسینؑ تہ حضرت محسن علیہم السلام، زہ کوری حضرت زینب تہ حضرت ام کلثوم علیہما السّلام۔ باقین ازواج پاکن نشہ زاے تمن حضرت حنفیہ تہ حضرت عباس علمدار کربلا علیہ السلام۔ شہادت حضرت علی کرم اللہ تعالی وجہ آیہ 19 ماہ رمضان 40 ھ ضرب لایتھ زخمی کَرنہٕ۔ یہِ ضرب آو تمن مسجد کوفس مَنٛز صبحچہ نماز دوران لاینہ۔ پتہ گیہ تم 21 ماہ رمضان 40 ہجری مطابق 28 جَنؤری 661 عیسوی شہید۔ تم آیہ حاکم شام سندس وننس پؠٹھ ابن ملجم لعنتی سندی ذریہ شہید کَرنہٕ۔ تہند مزار چھ نجف اشرفس مَنٛز۔ حَوالہٕ